# Επίσημη Εφημερίδα C 225A/2019

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 225A |
| | |
| Έκδοση στην ελληνική γλώσσα | Ανακοινώσεις και Πληροφορίες | 62ό έτος5 Ιουλίου 2019 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 225A

Έκδοση στην ελληνική γλώσσα

Ανακοινώσεις και Πληροφορίες

62ό έτος5 Ιουλίου 2019

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2019/C 225 A/01 | Γενική Διεύθυνση Eurostat  —  Προκήρυξη κενής θέσης για τα καθήκοντα του/της διευθυντή/διευθύντριας Μακροοικονομικές στατιστικές ESTAT.C, στο Λουξεμβούργο — (Βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM(2019) 10389 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2019/C 225 A/01

Γενική Διεύθυνση Eurostat  —  Προκήρυξη κενής θέσης για τα καθήκοντα του/της διευθυντή/διευθύντριας Μακροοικονομικές στατιστικές ESTAT.C, στο Λουξεμβούργο — (Βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM(2019) 10389

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 5.7.2019 | EL | Επίσημη Εφημερίδα της Ευρωπαϊκής Ένωσης | CA 225/1 |
| --- | --- | --- | --- |

5.7.2019

EL

Επίσημη Εφημερίδα της Ευρωπαϊκής Ένωσης

CA 225/1

---

Γενική Διεύθυνση Eurostat

Προκήρυξη κενής θέσης για τα καθήκοντα του/της διευθυντή/διευθύντριας «Μακροοικονομικές στατιστικές» ESTAT.C, στο Λουξεμβούργο — (Βαθμός AD 14)

(Άρθρο 29 παράγραφος 2 του κανονισμού υπηρεσιακής κατάστασης)

COM(2019) 10389

(2019/C 225 A/01)

Ποιοι είμαστε

Η Eurostat είναι Γενική Διεύθυνση της Ευρωπαϊκής Επιτροπής. Παρέχει στην Ευρωπαϊκή Ένωση υπηρεσία στατιστικών πληροφοριών υψηλού επιπέδου και εξυπηρετεί τα ευρωπαϊκά θεσμικά όργανα, τα κράτη μέλη, τις χρηματοπιστωτικές αγορές, την επιχειρηματική κοινότητα, τους πολίτες, τους ερευνητές και τα μέσα ενημέρωσης.

Η Eurostat είναι υπεύθυνη για τον συντονισμό και την ενίσχυση της διακυβέρνησης του ευρωπαϊκού στατιστικού συστήματος (ΕΣΣ) με στόχο την παροχή εύκολης πρόσβασης, για όλους τους χρήστες, σε έγκαιρες, αξιόπιστες και συγκρίσιμες στατιστικές σε επίπεδο ΕΕ. Είναι αρμόδια να προτείνει όλες τις διατάξεις της στατιστικής νομοθεσίας της ΕΕ. Η Eurostat συνεργάζεται επίσης με διεθνείς οργανισμούς στον τομέα των επίσημων στατιστικών και υποστηρίζει χώρες εκτός ΕΕ για τη βελτίωση των στατιστικών συστημάτων τους.

Η Διεύθυνση C «Μακροοικονομικές στατιστικές» αποτελείται από 5 μονάδες, απασχολεί περίπου 120 υπαλλήλους (μόνιμους και μη μόνιμους) και διαχειρίζεται προϋπολογισμό ύψους περίπου 16 εκατ. ευρώ. Καλύπτει τον στατιστικό τομέα των εθνικών λογαριασμών: τη μεθοδολογία των εθνικών λογαριασμών, τους δείκτες, την παραγωγή των εθνικών λογαριασμών, τις στατιστικές για διοικητικούς σκοπούς, τις στατιστικές τιμών, τις ισοτιμίες αγοραστικής δύναμης, καθώς και τις στατιστικές στέγασης.

Τα γραφεία της Eurostat βρίσκονται στο Λουξεμβούργο.

Τι προτείνουμε

Η απαιτητική και προβεβλημένη θέση του/της διευθυντή/διευθύντριας μακροοικονομικών στατιστικών στη Eurostat περιλαμβάνει τις ακόλουθες κύριες αρμοδιότητες:

| — | Ηγετικά προσόντα και στρατηγική διαχείριση στον νευραλγικό στατιστικό τομέα των εθνικών λογαριασμών: τη μεθοδολογία των εθνικών λογαριασμών, τους δείκτες, την παραγωγή των εθνικών λογαριασμών, τις στατιστικές για διοικητικούς σκοπούς, τις στατιστικές τιμών, τις ισοτιμίες αγοραστικής δύναμης, καθώς και τις στατιστικές στέγασης· |
| --- | --- |

—

Ηγετικά προσόντα και στρατηγική διαχείριση στον νευραλγικό στατιστικό τομέα των εθνικών λογαριασμών: τη μεθοδολογία των εθνικών λογαριασμών, τους δείκτες, την παραγωγή των εθνικών λογαριασμών, τις στατιστικές για διοικητικούς σκοπούς, τις στατιστικές τιμών, τις ισοτιμίες αγοραστικής δύναμης, καθώς και τις στατιστικές στέγασης·

| — | Ηγετικά προσόντα και στρατηγική διαχείριση για τη διάδοση και τη δημοσιοποίηση στατιστικών και δεδομένων που παράγονται από τη συγκεκριμένη Διεύθυνση· |
| --- | --- |

—

Ηγετικά προσόντα και στρατηγική διαχείριση για τη διάδοση και τη δημοσιοποίηση στατιστικών και δεδομένων που παράγονται από τη συγκεκριμένη Διεύθυνση·

| — | Εκπροσώπηση της Διεύθυνσης σε βασικές σχέσεις με:






  — | άλλες υπηρεσίες της Επιτροπής, όπως τη Γενική Διεύθυνση Οικονομικών και Χρηματοδοτικών Υποθέσεων (ΓΔ ECFIN) και τη Γενική Διεύθυνση Προϋπολογισμού (ΓΔ BUDG) και άλλα θεσμικά όργανα της Ευρωπαϊκής Ένωσης, όπως το Ευρωπαϊκό Ελεγκτικό Συνέδριο· |
| --- | --- | --- |

—

Εκπροσώπηση της Διεύθυνσης σε βασικές σχέσεις με:

—

άλλες υπηρεσίες της Επιτροπής, όπως τη Γενική Διεύθυνση Οικονομικών και Χρηματοδοτικών Υποθέσεων (ΓΔ ECFIN) και τη Γενική Διεύθυνση Προϋπολογισμού (ΓΔ BUDG) και άλλα θεσμικά όργανα της Ευρωπαϊκής Ένωσης, όπως το Ευρωπαϊκό Ελεγκτικό Συνέδριο·

| — | εξωτερικά ενδιαφερόμενα μέρη, όπως με τα αρμόδια όργανα του ΕΣΣ, τις εθνικές στατιστικές υπηρεσίες, τα υπουργεία οικονομικών, τις εθνικές κεντρικές τράπεζες, καθώς και διεθνείς οργανισμούς, όπως την ΕΚΤ, το ΔΝΤ, τον ΟΗΕ και τον ΟΟΣΑ. |
| --- | --- |

—

εξωτερικά ενδιαφερόμενα μέρη, όπως με τα αρμόδια όργανα του ΕΣΣ, τις εθνικές στατιστικές υπηρεσίες, τα υπουργεία οικονομικών, τις εθνικές κεντρικές τράπεζες, καθώς και διεθνείς οργανισμούς, όπως την ΕΚΤ, το ΔΝΤ, τον ΟΗΕ και τον ΟΟΣΑ.

| — | Διαχείριση των ανθρώπινων και οικονομικών πόρων. |
| --- | --- |

—

Διαχείριση των ανθρώπινων και οικονομικών πόρων.

Ο/Η διευθυντής/διευθύντρια θα ενεργεί ως δευτερεύων/-ουσα διατάκτης/-ρια σύμφωνα με τους δημοσιονομικούς κανόνες και κανονισμούς της Επιτροπής.

Τι αναζητούμε

Ο/Η υποψήφιος/-α που θα επιλεγεί θα πρέπει να διαθέτει τα ακόλουθα προσόντα:

| α) | Διοικητική πείρα, και ιδίως:






  — | άριστη ικανότητα διαχείρισης και διοίκησης ενός διοικητικού φορέα, τόσο σε στρατηγικό όσο και σε διαχειριστικό επίπεδο· |
| --- | --- | --- |

α)

Διοικητική πείρα, και ιδίως:

—

άριστη ικανότητα διαχείρισης και διοίκησης ενός διοικητικού φορέα, τόσο σε στρατηγικό όσο και σε διαχειριστικό επίπεδο·

| — | αποδεδειγμένη επιτυχή προϋπηρεσία σε διευθυντική θέση η οποία αφορούσε τη διοίκηση ανθρώπινων και οικονομικών πόρων· |
| --- | --- |

—

αποδεδειγμένη επιτυχή προϋπηρεσία σε διευθυντική θέση η οποία αφορούσε τη διοίκηση ανθρώπινων και οικονομικών πόρων·

| — | κατανόηση του σχεδιασμού, της εκτέλεσης και της παρακολούθησης των εργασιών της Eurostat στο πλαίσιο των διαδικασιών που εφαρμόζονται στην Ευρωπαϊκή Επιτροπή· |
| --- | --- |

—

κατανόηση του σχεδιασμού, της εκτέλεσης και της παρακολούθησης των εργασιών της Eurostat στο πλαίσιο των διαδικασιών που εφαρμόζονται στην Ευρωπαϊκή Επιτροπή·

| — | άριστη ικανότητα να διευθύνει και να κινητοποιεί μεγάλη ομάδα πολυεθνικής και πολυτομεακής σύνθεσης. |
| --- | --- |

—

άριστη ικανότητα να διευθύνει και να κινητοποιεί μεγάλη ομάδα πολυεθνικής και πολυτομεακής σύνθεσης.

Ο/Η υποψήφιος/-α θα αποτελέσει μέρος της διευθυντικής ομάδας της Γενικής Διεύθυνσης. Στο πλαίσιο αυτό, η άρτια πείρα εργασίας σε διευθυντική ομάδα αποτελεί πλεονέκτημα.

| β) | Τεχνικές γνώσεις και πείρα, και ιδίως:






  — | πολύ καλή γνώση των προτεραιοτήτων της Επιτροπής και των σχετικών πολιτικών της ΕΕ, ιδίως των οικονομικών πολιτικών, των πολιτικών που συνδέονται με τους ιδίους πόρους της ΕΕ, της άσκησης εμπορικής πολιτικής και της παρακολούθησης των μακροοικονομικών ανισορροπιών· |
| --- | --- | --- |

β)

Τεχνικές γνώσεις και πείρα, και ιδίως:

—

πολύ καλή γνώση των προτεραιοτήτων της Επιτροπής και των σχετικών πολιτικών της ΕΕ, ιδίως των οικονομικών πολιτικών, των πολιτικών που συνδέονται με τους ιδίους πόρους της ΕΕ, της άσκησης εμπορικής πολιτικής και της παρακολούθησης των μακροοικονομικών ανισορροπιών·

| — | εμβριθής κατανόηση της ανάπτυξης, της παραγωγής και της χρήσης των ευρωπαϊκών στατιστικών και της λειτουργίας του ΕΣΣ· |
| --- | --- |

—

εμβριθής κατανόηση της ανάπτυξης, της παραγωγής και της χρήσης των ευρωπαϊκών στατιστικών και της λειτουργίας του ΕΣΣ·

| — | ευθυκρισία και πρόδηλο ενδιαφέρον για την καινοτομία και για την παραγωγή και την εφαρμογή νέων ιδεών· |
| --- | --- |

—

ευθυκρισία και πρόδηλο ενδιαφέρον για την καινοτομία και για την παραγωγή και την εφαρμογή νέων ιδεών·

| — | άρτιο υπόβαθρο στον τομέα των οικονομικών και/ή ικανοποιητική κατανόηση των μακροοικονομικών στατιστικών θα αποτελέσει πλεονέκτημα. |
| --- | --- |

—

άρτιο υπόβαθρο στον τομέα των οικονομικών και/ή ικανοποιητική κατανόηση των μακροοικονομικών στατιστικών θα αποτελέσει πλεονέκτημα.

| γ) | Επικοινωνιακές, διαπραγματευτικές και άλλες ικανότητες, και ιδίως:






  — | πολύ ανεπτυγμένες επικοινωνιακές, διαπροσωπικές και διαπραγματευτικές ικανότητες, καθώς και ικανότητες δικτύωσης, οι οποίες δίνουν στον/στην υποψήφιο/-α τη δυνατότητα να διευθύνει συζητήσεις, να επικοινωνεί με σαφήνεια, να εκπροσωπεί αποτελεσματικά την Επιτροπή και να δημιουργεί καλές εργασιακές σχέσεις με άλλα ευρωπαϊκά και μη ευρωπαϊκά θεσμικά όργανα· |
| --- | --- | --- |

γ)

Επικοινωνιακές, διαπραγματευτικές και άλλες ικανότητες, και ιδίως:

—

πολύ ανεπτυγμένες επικοινωνιακές, διαπροσωπικές και διαπραγματευτικές ικανότητες, καθώς και ικανότητες δικτύωσης, οι οποίες δίνουν στον/στην υποψήφιο/-α τη δυνατότητα να διευθύνει συζητήσεις, να επικοινωνεί με σαφήνεια, να εκπροσωπεί αποτελεσματικά την Επιτροπή και να δημιουργεί καλές εργασιακές σχέσεις με άλλα ευρωπαϊκά και μη ευρωπαϊκά θεσμικά όργανα·

| — | άριστες αναλυτικές δεξιότητες και ικανότητα επίλυσης οργανωτικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων· |
| --- | --- |

—

άριστες αναλυτικές δεξιότητες και ικανότητα επίλυσης οργανωτικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων·

| — | οξύνοια και ευθυκρισία σε ευαίσθητα πολιτικά ζητήματα. |
| --- | --- |

—

οξύνοια και ευθυκρισία σε ευαίσθητα πολιτικά ζητήματα.

Απαραίτητα προσόντα των υποψηφίων (απαιτήσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνο εάν οι ακόλουθες τυπικές απαιτήσεις πληρούνται κατά τη λήξη της προθεσμίας υποβολής των αιτήσεων:

| — | Ιθαγένεια: Οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: Οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: Οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής: |
| --- | --- | --- |

—

Πτυχίο ή δίπλωμα πανεπιστημίου: Οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής:

| — | ή επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

ή επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: Οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί στον τομέα των οικονομικών. |
| --- | --- |

—

Επαγγελματική πείρα: Οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί στον τομέα των οικονομικών.

| — | Διοικητική πείρα: Τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (1) σε τομέα συναφή με την παρούσα θέση. |
| --- | --- |

—

Διοικητική πείρα: Τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (1) σε τομέα συναφή με την παρούσα θέση.

| — | Γλώσσες: Οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (2) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης, οι επιτροπές επιλογής θα επαληθεύσουν κατά πόσον οι υποψήφιοι πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτό, η συνέντευξη ή μέρος της συνέντευξης ενδέχεται να διεξαχθεί στην άλλη γλώσσα. |
| --- | --- |

—

Γλώσσες: Οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (2) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης, οι επιτροπές επιλογής θα επαληθεύσουν κατά πόσον οι υποψήφιοι πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτό, η συνέντευξη ή μέρος της συνέντευξης ενδέχεται να διεξαχθεί στην άλλη γλώσσα.

| — | Όριο ηλικίας: Οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο/η υπάλληλος συμπληρώνει την ηλικία των 66 ετών [βλ. άρθρο 52 στοιχείο α) του κανονισμού υπηρεσιακής κατάστασης (3)]. |
| --- | --- |

—

Όριο ηλικίας: Οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο/η υπάλληλος συμπληρώνει την ηλικία των 66 ετών [βλ. άρθρο 52 στοιχείο α) του κανονισμού υπηρεσιακής κατάστασης (3)].

Επιπλέον, οι υποψήφιοι πρέπει να έχουν εκπληρώσει τις τυχόν στρατιωτικές τους υποχρεώσεις σύμφωνα με τη σχετική νομοθεσία· να παρέχουν τα εχέγγυα ήθους που απαιτούνται για την άσκηση των καθηκόντων τους και να είναι σωματικά ικανοί/-ές για την άσκηση των καθηκόντων τους.

Επιλογή και διορισμός

Η Ευρωπαϊκή Επιτροπή θα επιλέξει και θα διορίσει τον/τη διευθυντή/διευθύντρια σύμφωνα με τις οικείες διαδικασίες επιλογής και πρόσληψης (βλ.: έγγραφο σχετικά με την πολιτική όσον αφορά τους ανώτερους υπαλλήλους – Document on Senior Officials Policy (4)).

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η επιτροπή αυτή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ιες που έχουν τα καλύτερα προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα πορίσματά της και προτείνει κατάλογο υποψηφίων για περαιτέρω συνεντεύξεις με τη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/ποιες υποψήφιοι/-ες θα πρέπει να κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση των διοικητικών ικανοτήτων τους σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Λαμβάνοντας υπόψη τα αποτελέσματα της συνέντευξης και τα πορίσματα της έκθεσης του κέντρου αξιολόγησης, η ΣΕΔ καταρτίζει βραχύ κατάλογο υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων διευθυντή/διευθύντριας.

Οι υποψήφιοι/-ες που περιλαμβάνονται στον κατάλογο της ΣΕΔ καλούνται σε συνέντευξη από το μέλος ή τα μέλη της Επιτροπής με αρμοδιότητα για θέματα Eurostat.

Μετά τις συνεντεύξεις αυτές, η Ευρωπαϊκή Επιτροπή λαμβάνει την απόφαση διορισμού.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν προς το συμφέρον τόσο των υποψηφίων όσο και του θεσμικού οργάνου, η διαδικασία επιλογής θα πραγματοποιηθεί αποκλειστικά στην αγγλική και/ή στη γαλλική γλώσσα (5).

Ισότητα ευκαιριών

Η Ευρωπαϊκή Επιτροπή εφαρμόζει πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης (6).

Όροι απασχόλησης

Οι μισθοί και οι όροι απασχόλησης προβλέπονται στον κανονισμό υπηρεσιακής κατάστασης (7).

Ο/Η υποψήφιος/-α που θα επιλεγεί θα προσληφθεί ως υπάλληλος βαθμού AD 14. Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Εφιστάται η προσοχή των υποψηφίων στο γεγονός ότι όλοι/-ες οι νεοπροσληφθέντες/-είσες υπάλληλοι πρέπει, σύμφωνα με τον κανονισμό υπηρεσιακής κατάστασης, να ολοκληρώσουν επιτυχώς δοκιμαστική περίοδο εννέα μηνών.

Ο τόπος υπηρεσίας είναι το Λουξεμβούργο, όπου έχει την έδρα της η Eurostat.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η διευθυντής/διευθύντρια θα κληθεί να υποβάλει δήλωση δέσμευσης ότι θα ενεργεί με αμεροληψία για το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθούν ότι θίγουν την ανεξαρτησία του/της.

Διαδικασία υποβολής αίτησης

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις απαιτήσεις επιλεξιμότητας (βλ. σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων και την επαγγελματική πείρα υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω απαιτήσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Οι υποψήφιοι/-ες πρέπει να διαθέτουν έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για οποιαδήποτε αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Για την πορεία της αίτησής σας θα ενημερωθείτε απευθείας από την Ευρωπαϊκή Επιτροπή.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία εγγραφής

Η προθεσμία εγγραφής λήγει στις 5 Σεπτεμβρίου 2019, 12.00 το μεσημέρι, ημερομηνία μετά την οποία δεν θα υπάρχει πλέον δυνατότητα εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε ιδιαίτερα να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεση με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ιες

Υπενθυμίζεται στους/στις υποψηφίους/-ιες ότι οι εργασίες των επιτροπών επιλογής είναι εμπιστευτικές. Απαγορεύεται στους υποψηφίους/-ιες ή σε οποιουσδήποτε τρίτους που ενεργούν εξ ονόματός τους να έρθουν σε άμεση ή έμμεση επαφή με μέλη των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική πείρα, τα ακόλουθα: 1) τον τίτλο και τα καθήκοντα που άσκησαν σε διευθυντικές θέσεις· 2) τον αριθμό των υφιστάμενων υπαλλήλων στις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοτίμων τους.

(2)  http://eur-lex.europa.eu/legal-content/EL/TXT/PDF/?uri=CELEX:01958R0001-20130701&qid=1408533709461&from=EL

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Οι επιτροπές επιλογής φροντίζουν να μη δοθεί οποιοδήποτε αδικαιολόγητο πλεονέκτημα σε υποψηφίους οι οποίοι έχουν ως μητρική μία από αυτές τις γλώσσες.

(6)  http://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(7)  http://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---